
ДО
ПРЕДСЕДАТЕЛЯ НА
ОБЩИНСКИ СЪВЕТ КИРКОВО


ДОКЛАДНА ЗАПИСКА

От Шинаси Мехмед Сюлейман – Кмет на Община Кирково, Област Кърджали

ОТНОСНО: Одобряване на План-сметка за 2025 година за необходимите приходи и разходи за дейностите по събиране и транспортиране на битовите отпадъци до съоръжения и инсталации за тяхното третиране, третирането на битовите отпадъци в съоръжения и инсталации и поддържането на чистота на териториите за обществено ползване в населените места и селищните образувания на територията на община Кирково 


	Уважаеми дами и господа общински съветници,

Предлагам на Вашето внимание за обсъждане и одобрение план – сметката за приходите и разходите за дейностите по управление на отпадъците и определяне размера на таксата за битови отпадъци за 2025 г. на територията на община Кирково.
На основание чл.66 от Закона за местни данъци и такси /ЗМДТ/ изготвената план-сметка, включва необходимите разходи за следните дейности:
· Събиране и транспортиране на битови отпадъци до съоръжения и инсталации за тяхното третиране;
· Третиране на битовите отпадъци в съоръжения и инсталации /депа/;
· Поддържане на чистотата на териториите за обществено ползване в населените места и селищните образувания в общината. 
· Отчисленията по чл.60 и чл. 64 от Закона за управление на отпадъците.

І. Организация на дейностите.
Съгласно изискванията на Закона за управление на отпадъците и Закона за местните данъци и такси, Община Кирково предоставя на населението услуги по събиране, транспортиране, обезвреждане на битови отпадъци и поддържане чистотата на териториите за обществено ползване.
Дейностите по събиране и транспортиране на битови отпадъци до депото в гр.Кърджали се осъществяват от дейност „Чистота“ към Община Кирково. 
Видът на предлаганите услуги по чл.62 от ЗМДТ на територията на oбщината, както и честотата на събиране и транспортиране на битовите отпадъци за 2025 г. са определени със Заповед №РД-10-614 / 17.10.2024г. на Кмета на община Кирково, съгласно чл.63, ал.2 от ЗМДТ. 

ІІ. Формиране на план-сметката.
Разработеният проект на план-сметката включва необходимите разходи за:
1.Събиране и транспортиране на битови отпадъци от територията на община Кирково – предвидените средства са в размер на 451 000,00  лв.
В разходната част на План – сметката са заложени средства за издръжка и заплати на персонала, зает с дейности по поддържане на чистотата на територията на общината в размер на 278 000,00. Заложени са разходи за събиране и транспортиране на битови отпадъци от населените места в общината до депото в с.Вишеград, гр.Кърджали, текущи ремонти, данъци, такси и застраховки в размер на 173 000,00 лв. 
2.Третиране на битови отпадъци. Общо необходимите средства за третиране на битовите отпадъци са в размер на 429 345,00 лв.
	В план – сметката са включени очакваните отчисления по чл.60 и чл. 64 от Закона за управление на отпадъците, като за 2025г. отчисленията за всеки тон депониран отпадък по чл.64 от ЗУО се запазва на 95 лв/тон депониран отпадък на депото, съгласно наредба №7 от 19.12.2013 г. на МОСВ за реда и начина за изчисляване и определяне на размера на обезпеченията и отчисленията, изисквани при депониране на отпадъци. Прогнозното количество на битовите отпадъци, които ще бъдат депонирани от община Кирково на депото в гр.Кърджали за 2025 г. е 3500 тона. Обезпечението по чл.60 от ЗУО е таксата за обезвреждане на отпадъци чрез депониране, покриващо бъдещи разходи за закриване и след експлоатационни грижи на площадката на депото и е в размер на 2,71 лв/тон. В дейността по обезвреждане на битовите отпадъци са предвидени и средства за обработката на твърдите битови отпадъци на депото в гр.Кърджали. Заложените средства за тази услуга са 87 360,00 лв, като цената за приемане, обработване и депониране на твърдите битови отпадъци от оператора на депото в Кърджали - „ЗАУБА” АД е 20,80 лв за 1 тон отпадък без ДДС. 
3.Поддържане чистотата на териториите за обществено ползване – предвидените средства са в размер на 42 000,00 лв. 
В план сметката за изпълнението на дейностите по поддържане чистотата на териториите за обществено ползване са планирани средства за работни материали, поддържане на съдовете за битови отпадъци и миене на улици и площади в размер на 22 000,00 лв.
Заложени са и средства за регулярно почистване на образували се нерегламентирани сметища в размер на 20 000,00 лв.
За финансовото осигуряване на пълния обем на дейностите по събиране и  транспортиране на твърди битови отпадъци, обезвреждане в депа, както и за поддържане чистотата на териториите за обществено ползване са необходими средства в размер на  922 345,00  лв.
Разработеният проект на план-сметката включва необходимите разходи за:
1.Събиране и транспортиране на битови отпадъци от територията на община Кирково – предвидените средства са в размер на 451 000 лв.
2.Третиране на битови отпадъци. Общо необходимите средства за третиране на битовите отпадъци са в размер на 429 345,00 лв.
3.Поддържане чистотата на териториите за обществено ползване – предвидените средства са в размер на 42 000 лв. 
За финансовото осигуряване на пълния обем на дейностите по събиране и  транспортиране на твърди битови отпадъци, обезвреждане в депа, както и за поддържане чистотата на териториите за обществено ползване са необходими средства в размер на 922 345,00  лв.
Приходната част от план-сметката се формира от следните компоненти: 
-Планирани средства от постъпили приходи от такса битови отпадъци 
-Целеви остатък от предходни години - при наличие 
-Дофинансиране съгласно чл. 66, ал. 4 от ЗМДТ- при необходимост
	Очакваните приходи за услугите по управление на отпадъците за 2025г. са 922 345,00 лв, като постъпления от такса битови отпадъци за 2025 г. са в размер на 782 345,00 лв., като това включва облога за 2025 г. в размер на 770 000,00 лв., прогнозния размер на недобор в размер на 12 345,00 лв. и преходен остатък от 140 000,00 лв.
	След направените разчети на приходите, разходите и дейностите в общината, свързани с управление на отпадъците се установи, че очакваните приходи от таксата битови отпадъци за 2025 г., в размер на 922 345,00 лв., покриват разходите за услугите по управление на отпадъците за 2025 г., които са 922 345,00 лв. Поради това не се налага промяна в таксата за битови отпадъци.
Предвид гореизложеното и на основание чл.21, ал.1, т.7 от Закона за местното самоуправление и местната администрация, чл. 66, и чл.67 от Закона за местните данъци и такси, и чл.16 от Наредбата за определянето и администрирането на местните такси и цени на услуги на територията на община Кирково, предлагам ОБС - Кирково да приеме следното 


											ПРОЕКТ:
Р Е Ш Е Н И Е:

	1. Одобрява План-сметката за 2025 година за необходимите приходи и разходи за дейностите по събиране и транспортиране на битовите отпадъци до съоръжения и инсталации за тяхното третиране, третирането на битовите отпадъци в съоръжения и инсталации и поддържането на чистота на териториите за обществено ползване в населените места и селищните образувания в община Кирково, съгласно Приложение № 1.




			    КМЕТ НА ОБЩИНА КИРКОВО:
/Шинаси Сюлейман/
Изготвил:
Гл.експерт „Екология“ Вела Николова

